section_heading: Spašavanje
paragraph_text: U veljači 1709. godine otkrila ga je posada britanskog broda kapetana Woodesa Rogersa i uzela na brod. Woodes Rogers je bio iznenađen njegovom fizičkom spremnosti. Do Engleske su doplovili u listopadu 1711. Sljedeće godine kapetan Woodes Rogers izdao je knjigu o svojoj plovidbi oko svijeta, u koju je uvrstio i Selkirkov usamljenički život na otoku. Ta priča uzbudila je brojne čitatelje onoga doba, ali ne i samog Selkirka. On se kasnije opet vratio gusarstvu. Umro je u Cape Coastu 13. prosinca 1721. godine.